**Hokeja turnīri: Vasaras līgās 3X3 un 4X4**

Hokeja turnīrus organizē VHK sadarbībā ar SIA “Vidzemes Olimpiskais centrs”.

Katram turnīra dalībniekam ir jāiepazīstas ar nolikumu un Starptautiskās hokeja federācijas hokeja spēles noteikumiem [www.iihf.com](http://www.iihf.com) vai [www.lhf.lv](http://www.lhf.lv)

Papildus informāciju par turnīra norisi var redzēt [www.voc.lv](http://www.voc.lv) sadaļā Vidzemes čempionāts hokejā vai saņemt no organizatoru pārstāvja Jāņa Laura, e-pasts janislauris@inbox.lv , tel.29111097

**Turnīra dalībnieki.**

Jebkurš Latvijas vai citas valsts pilsonis, kurš ir sasniedzis 7 gadu vecumu un vecāki

(neierobežoti līdz pat 70 gadiem) un atbalsta godīgas spēles principus.

**Turnīra spēļu laukums.**

Vienlaicīgi uz hokeja laukuma paralēli notiek 2 spēles, divos atdalītos laukumos. Viena laukuma izmēri – zona no apmales līdz zilai līnijai.

**Turnīra norises vieta un laiks.**

Turnīrs notiek VOC Elektrum ledus hallē, Valmierā, Rīgas ielā 91.

Turnīru datumi: 03.07., 10.07., 17.07., 24.07., 31.07.2016

**Spēļu pamatnoteikumi.**

**Iesācēju līga:** 2004.-2009.dz.g.(komandas tiek komplektas pēc individuālo pieteikumu saņemšanas, lozējot kurš ar kuru spēlēs kopā. Iesācējlīga dalās divās vecuma grupās 2004.-2006.dz.g. un 2007.-2009.dz.g.). Spēlē laukumā 4:4 (spēles laiks 2X8 min. netīrā laika, max spēlētāju skaits komandā - 6)

**Prasmju līga:** 2003. dz.g un vecāki - (komandas tiek komplektētas pēc individuālo pieteikumu saņemšanas, kā arī pēc jau nokomplektētas komandas pieteikuma). Spēlē laukumā 3:3. (spēles laiks 2X8 min. , max spēlētāju skaits komandā – 5)

**Veterānu jeb alus līga:** (vecums 40+, komandas tiek komplektētas pēc individuālo pieteikumu saņemšanas, kā arī pēc jau nokomplektētas komandas pieteikuma). Spēlē laukumā 3:3. (spēles laiks 2X8 min., max spēlētāju skaits komandā - 5).

Visās vecuma grupās – obligāts pilns hokeja ekipējums.

Krekli - organizatori nodrošina ar krekliem iesācējlīgu un komandas, kurām ir vienādas krāsas krekli.

Aizliegts lietot spēka paņēmienus un šķīlienus jebkurā vecuma grupā.

Spēles notiek ar vārtsargiem, kuri tiek izlozēti pirms turnīra. Ja gadījumā kādā no turnīriem iztrūkst kāds vārtsargs (līgā nav pieteicies neviens vārtsargs ) spēles notiek uz samazinātiem vārtiem.

Spēles tiesā LHF licencēti tiesneši.

Ja ripa atstāj laukumu, tiesnesis nozīmē iemetienu.

Jebkura pārkāpuma gadījumā tiesnesis nozīmē soda metienu no laukuma centra (uz maziem vārtiem tiek nozīmēts metiens pa tukšiem vārtiem no organizatoru noteiktas atzīmes laukumā).

**Reģistrēšanās turnīram.**

Komandas pieteikšanās turnīram jāveic rakstot uz e-pastu: janislauris@inbox.lv

Reģistrēšanās 03.07. turnīram (līdz 22.06), 10.07 turnīram ( līdz 29.06), 17.07 turnīram (līdz 06.07), 24.07 turnīram (līdz 13.07), 31.07 turnīram (līdz 20.07) .

Turnīra tabulas un komandas spēļu laiki tiek paziņoti 6 dienas pirms turnīra sākuma [www.voc.lv](http://www.voc.lv) sadaļā Vidzemes čempionāts hokejā.

**Turnīra izspēles kārtība.**

Komandas iesācējlīgā vienā dienā nespēlē vairāk par 3 spēlēm (2X8 min.). Citās līgās maksimālais spēļu skaits dienā – 4 (2X8 min.) Ņemot vērā pieteikušos komandu skaitu, organizatori nosaka spēļu kārtību.

Katrā turnīrā tiek noteikts uzvarētājs (viens katrā līgā).

**Dalības maksa.**

Iesācējlīgā **–** 10 EUR no personas**,** Veterānu un prasmju līgā – 15 EUR no personas vienā turnīrā. Dalības maksa samaksājama turnīra dienā organizatoram, sekretariātā – 30 min. pirms spēles.

**Sodi un pārkāpumi.**

Turnīra organizatoriem ir tiesības par pārkāpumiem, kuri ir pretrunā ar šo nolikumu, vai arī traucē citiem turnīra dalībniekiem izmantot tiesības uz sportisku atpūtu, diskvalificēt spēlētāju vai komandu un liegt pieeju sacensību norises vietām.

**Apbalvošana.**

Uzvarētājkomanda katrā līgā tiek apbalvota ar pārsteiguma balvām.

**Informācija.**

Visa informācija par turnīra norisi atrodama [www.voc.lv](http://www.voc.lv) sadaļā Vidzemes čempionāts hokejā.